તા. 22, 23 અને તા. 24ના રોજ આપના સ્વાસ્થ્યમાં તકલીફ આવવાની શક્યતા છે. આપને શરીરમાં કળતર, નજીવો તાવ કે પછી માથાના દુખાવાની તકલીફનો સામનો કરવો પડી શકે છે. સંતાન સંબંધી કોઈ ચિંતા સતાવ્યા કરે. ખાસ કરીને તેમના ભણતર અને તેના પર આધારિત ભાવી કારકિર્દીની પસંદગી અંગે ચિંતામાં ઘેરાયેલા રહેશો. આપની લાગણીને કોઈ ઠેસ પહોંચાડશે. જોકે, તેમનો આવો કોઈ ઈરાદો નહીં હોય પરંતુ તમારી ગેરસમજના કારણે આ સ્થિતિ સર્જાશે. કોઈપણ વ્યક્તિ વિશે મનમાં ધારણા બાંધતા પહેલા દરેક પાસાનો ગંભીરતાપૂર્વક વિચાર કરવાની સલાહ છે. તા. 25 અને 26 દરમિયાન ધર્મ કાર્યમાં આપ રૂચિ રાખશો. નાની મોટી યાત્રાની સંભાવના જણાય છે. આપ કોઈ જરૂરીયાતમંદ વ્યક્તિને મદદ કરશો. તા. 27 અને 28 દરમિયાન માન-સન્માન તથા પ્રતિષ્ઠા મળી શકે છે. આપના કરેલા કાર્યની પ્રસંશા થશે. આપ મોટાભાગના સમયમાં કામકાજમાં વ્યસ્ત રહેશો. સરકારી કાર્યમાં સફળતા મળશે. આપ સામાજિક પ્રસંગમાં સહભાગી થશો. વિદેશ વ્યાપારમાં જોડાયેલા જાતકો માટે વિશેષ લાભદાયી તબક્કો છે.